ગુજરાત રાજયના ગૃહ વિભાગની મુખ્ય કામગીરી રાજ્યમાં શાંતિ, સલામતી તથા કાયદો અને વ્યવસ્થાની જાળવણીની છે. ગુજરાત રાજ્ય પાકિસ્તાનની સરહદ સાથે જોડાયેલું હોવાથી રાજ્યની આંતરિક સલામતીની સાથે સાથે દેશમાં થતી આતંકવાદીઓની ઘુસણખોરી અટકાવવાની વિશેષ જવાબદારી પણ ગુજરાતના શીરે છે. રાજ્યની પ્રજાની આર્થિક સુખાકારી રાજ્યની સલામતી અને શાંતિને જ આભારી છે તેમ કહેવું જરા પણ અતિશયોક્તિ ભર્યું નથી. સાથે સાથે ગૃહ વિભાગ ગુન્હાની તપાસ , સંશોધન અને નિવારણ, નશાબંધી , માનવ અધિકારનું રક્ષણ, પાસપોર્ટ અને વીઝા, રાજ્યમાં વસતા સૈનિક અને તેમના પરિવારોનું કલ્યાણ જેવી અગત્યની કામગીરી પણ સંભાળી રહ્યું છે.